5.12.2009 Jurnalul Oficial al Uniunii Europene L 320/23 DECIZIA COMISIEI din 30 noiembrie 2009 de stabilire a criteriilor ecologice de acordare a etichetei ecologice comunitare pentru mobilier din [notificată cu numărul C(2009) 9522] (Text cu relevanță pentru SEE) (2009/894/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1980/2000 al Parla- mentului European și al Consiliului din 17 iulie 2000 privind sistemul comunitar revizuit de acordare a etichetei ecologice (!), în special articolul 6 alineatul (1) al doilea paragraf, după consultarea Comitetului pentru etichetare ecologică al Uniunii Europene, întrucât: (1) Regulamentul (CE) nr. 1980/2000 prevede că eticheta ecologică comunitară poate fi acordată unui produs care prezintă caracteristici care îi permit să contribuie semnificativ la îmbunătățirea unor aspecte de mediu esențiale. (2)  Regulamentul (CE) nr. 1980/2000 prevede stabilirea unor criterii specifice de etichetare ecologică pe grupuri de produse, elaborate pe baza criteriilor prevăzute de Comitetul pentru ctichetare ecologică al Uniunii Europene. (3)  Criteriile ecologice, precum și cerințele de evaluare şi verificare aferente trebuie să fie valabile patru ani de la data adoptării prezentei decizii. ( Măsurile prevăzute de prezenta decizie sunt conforme cu avizul comitetului instituit prin articolul 17 din Regula- mentul (CE) nr. 1980/2000, ADOPTĂ PREZENTA DECIZIE: Articolul 1 Grupul de produse „mobilier din lemn” cuprinde unități de sine stătătoare sau încorporate, utilizate pentru depozitare, atârnare, odihnă, ședere, lucru și luarea mesei, pentru uz interior sau exterior sau utilizate în interior în scopuri profesionale. Scopurile profesionale se referă la mobilierul din birouri și şcoli, precum şi la mobilierul din restaurante și hoteluri. () JO L 237, 21.9.2000, p. 1. Trebuie îndeplinite următoarele condiții: (a) produsul trebuie să conțină cel puţin 90 % în greutate lemn masiv sau materiale pe bază de lemn. Sticla, dacă este uşor de înlocuit în caz de deteriorare sau spargere, poate fi exclusă din calculul greutății, la fel ca şi echipamentele și instalațiile tehnice; (b) greutatea oricărui material individual, cu excepția lemnului masiv şi a materialelor pe bază de lemn, nu trebuie să depășească 3% din greutatea totală a produsului. Greutatea totală combinată a acestor materiale nu trebuie să depășească 10 % din greutatea totală a produsului. Articolul 2 Pentru a i se acorda eticheta ecologică comunitară în confor- mitate cu Regulamentul (CE) nr. 1980/2000, un articol de mobilier din lemn trebuie să se încadreze în grupul de produse „mobilier din lemn” definit la articolul 1 din prezenta decizie şi trebuie să respecte criteriile ecologice stabilite în anexă. Articolul 3 Criteriile ecologice pentru grupul de produse „mobilier din lemn”, precum și cerințele de evaluare şi verificare aferente acestora sunt valabile patru ani de la data notificării prezentei decizii. Articolul 4 În scopuri administrative, grupului de produse „mobilier din lemn” i s-a atribuit numărul de cod „36”. Articolul 5 Prezenta decizie se adresează statelor membre. Adoptată la Bruxelles, 30 noiembrie 2009. Pentru Comisie Giinter VERHEUGEN Vicepreședinte